10. svibnja u Domovinskom ratu

**Domovinski rat po nadnevcima**: 10. svibnja u Domovinskom ratu.

KAKO je poznat pobjednik u slobodnim višestranačkim saborskim izborima, dr. Franjo Tuđman, predsjednik pobjedničke Hrvatske demokratske zajednice, inicirao sastanak svoji najbližih suradnika iz rukovodećeg vrha stranke s dosadašnjim najvišim funkcionarima SR Hrvatske.

REPUBLIČKA izborna komisija obznanila izborne rezultate prvog i drugog izbornog kruga u Hrvatskoj - pobjednik HDZ.

U KNINU osnovana "prva pomorska milicija tzv. krajine", jer "imamo 20 km obale", objasnio njezino osnivanje novinarima kninski "šerif" Martić.

MIRKOVCI, selo nadomak Vinkovaca, nastanjen pretežno srpskim pučanstvom postalo središte srpskog terorizma u istočnoj Slavoniji.

HRVATI bosanskograhovskog sela Uništa našli se u bezizlaznoj situaciji nakon što su ih opkolili Martićevi odmetnici, te selu zatvorili vodu i presjekli dovod električne energije. (pravi početak velikosrpske agresije na BiH)

AGRESOR topovima napada Šibenik.

ALIJA Izetbegović zatražio pomoć od snaga UN, koje bi se mogle angažirati na deblokadi putova i željeznice, kontroli mostova i graničnih prijelaza.

TEŠKO razoreni Mostar odsječen od svijeta, ali branitelji obranili središte grada.

**U SELU Kornici nedaleko Bosanskog Šamca Srbi su ubili najmanje 10 hrvatskih civila.**

EGIPAT zabrinut za sudbinu Muslimana u BiH, te će to pitanje postaviti na konferenciji nesvrstanih zemalja.

PORUKA dr. Franje Tuđmana Aliji Izetbegoviću i Mati Bobanu u kojoj ih poziva na prekid sukoba u BiH.

**ŽUPAN osječko-baranjski Branimir Glavaš eksploziju ispred pravoslavne crkve u Osijeku nazvao "barbarskim činom".**

U MOSTARU i srednjoj Bosni Muslimani pojačavaju ofenzivu protiv Hrvata.

NAKON eskalacije sukoba između Hrvata i Muslimana, Mostarcima se obratio gradonačelnik Jadran Topić te zamolio da se zaustavi prolijevanje krvi.

ZBOG borbi u Mostaru između Muslimana i Hrvata zabrinuti su i predstavnici UN, koji su istakli da bi, ako se sukobi nastave, moglo doći do destabilizacije prijašnjih dogovora oko prekida neprijateljstava.

BEOGRADSKA predstava za zapadnu publiku se nastavlja - predsjedniku tzv. Republike Srpske kao i njegovim ministrima zabranjen je ulazak u Srbiju odnosno SR Jugoslaviju.

POVJERENIK EZ-a za vanjske poslove Hans van den Broek smatra kako je vojna intervencija Zapada protiv srpskih snaga moguća još ovog tjedna.

ZBOG SVE težeg stanja oko Goražda g. Yasushi Akashi, izaslanik glavnog tajnika UN izjavio da je "duboko uznemiren".

**ARMIJA BiH minobacačima od 122 mm napala Brčko.**

JUGOSLAVIJA, koja sada propagandno čini neke mirovne napore, šalje teško naoružanje u Hrvatsku. Hoće graditi pontonske mostove na Dunavu a 2.000 dragovoljaca već je u istočnoj Slavoniji. Sve to ukazuje da je ključ problema u Beogradu, rekaao u razgovoru s Yasushijem Akashijem u sjedištu UN u Zagrebu predstojnik Ureda Predsjednika Hrvoje Šarinić.

NA PRIJELAZU između Nuštra i Bršadina uspostavljen poštanski promet između Vinkovaca i Vukovara.

## Izvori

* Hrvatski informativni centar *Hrvatski spomenar: 1. svibnja - 10. svibnja*

 **Napomena:** Ovaj tekst ili jedan njegov dio preuzet je s internetskih stranica Hrvatskog informativnog centra. Vidi Dopusnicu Hrvatskog informativnog centra za Wikipediju na hrvatskome jeziku.